55. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 274 της 14/25 Απρ. 1978 (ΦΕΚ Α΄ 60) Περί του τρόπου λειτουργίας και διαχειρίσεως εσόδων και εξόδων των Ταμείων των Κέντρων Ανωτέρας Τεχνικής και Επαγγελματικής Εκπαιδεύσεως. Έχοντες υπ’ όψει: 1.Τας διατάξεις του άρθρου 50 του Ν. 576/1977 «περί Οργανώσεως και Διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Τας διατάξεις του Ν.Δ. 496/1974 «περί Λογιστικού των Νομκών Προσώπων Δημοσίου Δικαίου». 2.Την υπ’ αριθμ. 1329/1977 γνωμοδότησιν του Συμβουλίου της Επικρατείας, προτάσει των Υπουργών Εθνικής Παιδείας και Θρησκευμάτων και Οικονομκών, αποφασίζομεν: Καθορίζομεν τα του τρόπου λειτουργίας και διαχειρίσεως εσόδων και εξόδων των Ταμείων των Κέντρων Ανωτέρας Τεχνικής και Επαγγελματικής Εκπαιδεύσεως, ως ακολούθως: Άρθρον 1. Γενικαί Διατάξεις. 1.Η Διοίκησις των εσόδων, εξόδων και κεφαλαίων, ως και το Λογιστικόν των Ταμείων των Κ.Α.Τ.Τ.Ε., διέπονται υπό των διατάξεων του παρόντος. 2.Ο Υπουργός των Οικονομικών ασκεί οικονομικόν έλεγχον επί της διαχειρίσεως των εν γένει κεφαλαίων και της περιουσίας των Ταμείων Κ.Α.Τ.Ε.Ε., δια των αρμοδίων Κεντρικών ή Περιφερειακών Οργάνων. 3.Ωσαύτως έλεγχον ασκεί και ο Υπουργός Εθνικής Παιδείας και Θρησκευμάτων δια των αρμοδίων οργάνων του. 4.Το παρ’ εκάστω Κ.Α.Τ.Ε.Ε. Ταμείον φέρει την επωνυμίαν «Ταμείον Κ.Α.Τ.Ε.Ε.» προστιθεμένης και της ονομασίας της πόλεως της έδρας τούτου. 5.Την διαχείρισιν των εσόδων και εξόδων του Ταμείου ασκούν ο Γενικός Διευθυντής και η Επιτροπή Διοικήσεως, κατά δε τα λοιπά αρμοδία είναι η Υπηρεσία Οικονομικής Διαχειρίσεως του Κ.Α.Τ.Ε.Ε. Άρθρον 10. Εγγραφή πιστώσεως διαρκούσης της εκτελέσεως του προϋπολογισμού. Διαρκούσης της εκτελέσεως του προϋπολογισμού επιτρέπεται δι’ αποφάσεως των αρμοδίων δια την έγκρισιν αυτού οργάνων εγγραφή εις τον προϋπολογισμόν των εξόδων τούτου, πιστώσεων ισοπόσων προς τα πραγματοποιούμενα έσοδα: α)Εξ αδιαθέτων υπολοίπων χρηματικών ενταλμάτων προπληρωμής. β)Εξ επιστροφής αχρεωστήτως καταβληθέντων προς επαύξησιν των πιστώσεων εις βάρος των οποίων ενετάλη η πληρωμή και  γ)Εξ εσόδων προωρισμένων κατά ρητήν διάταξιν νόμου, προς αντιμετώπισιν ωρισμένης δαπάνης, προς αύξησιν της δια την δαπάνη ταύτην πιστώσεως. Άρθρον 11. Αυξομειώσεις εσόδων - Αναπληρωματικαί πιστώσεις Αποθεματικά - Όρια πληρωμών. 1.Διαρκούσης της εκτελέσεως του προϋπολογισμού επιτρέπεται η αναμόρφωσις αυτού, δι’ αποφάσεως των αρμοδίων δια την έγκρισιν αυτού οργάνων. 2.Εν τω προϋπολογισμώ αναγράφονται πιστώσεις υπό τον τίτλον: α)Τακτικόν αποθεματικόν, προς συμπλήρωσιν των πιστώσεων, αίτινες ήθελον ευρεθή εν ανεπαρκεία και β)Έκτακτον αποθεματικόν, προς εγγραφήν πιστώσεων δι’ απροβλέπτους δαπάνας. 3.Εν περιπτώσει εξαντλήσεως των εν τη παραγράφω 2 του παρόντος άρθρου αποθεματικών είναι δυνατή η εγγραφή εν αυτοίς νέας πιστώσεως, κατά την εν τη παραγράφω 1 διαδικασίαν. 4.Δια πράξεων του Υπουργού των Οικονομικών, δύνανται να τίθενται όρια πληρωμών των Ταμείων Κ.Α.Τ.Ε.Ε., εφ’ όσον επιβάλλουν τούτο λόγοι αναφερόμενοι εις την γενικωτέραν οικονομικήν πολιτικήν. Άρθρον 12. Διάθεσις των πιστώσεων υπό των διατακτών. 1.Το διοικούν το Ταμείον των Κ.Α.Τ.Ε.Ε. συλλογικόν όργανον ή κατά περίπτωσιν ο Πρόεδρος, αυτού, ως κύριος διατάκτης αυτού, διαθέτει τας αναγραφομένας εν των προϋπολογισμώ πιστώσεις. 2.Δια την ανάληψιν υποχρεώσεων, αίτινες προβλέπεται ότι θα βαρύνουν, είτε τμηματικώς είτε εξ ολοκλήρου τα επόμενα Οικονομικά έτη, απαιτείται προηγουμένη έγκρισις των αρμοδίων δια την έγκρισιν του προϋπολογισμού οργάνων. 3.Εκκαθαριστής των δαπανών εκάστου Ταμείου ΚΑΤΕΕ είναι ο Προϊστάμενος της Υπηρεσίας Οικονομικής Διαχειρίσεως, απουσιάζοντος δε τούτου ο αρχαιότερος των υπαλλήλων της Υπηρεσίας Οικονομικής Διαχειρίσεως. 4.Τα καθήκοντα του διατάκτου των δαπανών είναι ασυμβίβαστα προς τα καθήκοντα του εκκαθαριστού αυτών. (Μετά την σελ. 516,5728) Σελ. 516,5729 Τεύχος 674-Σελ. 109 484 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.55 Αναγνώρισις, εκκαθάρισις και εντολή πληρωμής εξόδων Άρθρ.13.-1.Τα έξοδα του Ταμείου Κ.Α.Τ.Ε.Ε. αναγνωρίζονται και εκκαθαρίζονται υπό των αρμοδίων οργάνων, βάσει των υπό των κειμένων διατάξεων προβλεπομένων δικαιολογητικών, των αποδεικυόντων την κατ’ αυτού απαίτησιν, δυναμένων να συμπληρωθούν και δι’ ετέρων στοιχείων, καθοριζομένων δι’ αποφάσεως του διοικούντος τούτο συλλογικού οργάνου. Τα έξοδα αναγνωρίζονται και εκκαθαρίζονται βάσει παραστατικών στοιχείων αποδεικνυόντων την κατά του Ταμείου ΚΑΤΕΕ απαίτησιν. 2.Δια την εφαρμογήν των διατάξεων του άρθρου 12 του παρόντος, η παρά τω Ταμείω Κ.Α.Τ.Ε.Ε. υπηρεσία Οικονομικής Διαχειρίσεως παρακολουθεί την εξέλιξιν των αναλαμβανομένων υποχρεώσεων εν σχέσει προς την ύπαρξιν πιστώσεως, ουδεμία δε πράξις αναλήψεως υποχρεώσεως υπογράφεται υπό του διατάκτου, εάν η υπηρεσία αύτη δεν βεβαιώση εγγράφως, ότι υπάρχει πίστωσις και δεν γίνεται υπέρβασίς τις. 3.Δια την πληρωμήν οιουδήποτε εξόδου απαιτείται η έκδοσις χρηματικού εντάλματος. 4.Δια των εκδιδομένων χρηματικών ενταλμάτων, εντέλλεται το συνολικόν χρηματικόν ποσόν της οφειλής. 5.Ο τρόπος αναλήψεως υποχρεώσεων, αι υποχρεώσεις των διατακτών, η διαδικασία εκκαθαρίσεως και εντολής πληρωμής, αι επιλύσεις ανακυπτουσών αμφισβητήσεων μεταξύ διατακτών και υπηρεσιών εκκαθαρίσεως, αι ευθύναι διατακτών και εκκαθαριστών, οι καταλογισμοί, ο τύπος των χρηματικών ενταλμάτων και ο αριθμός των αντιτύπων τούτων, ο τρόπος εισαγωγής και αποδόσεως των υπέρ του Δημοσίου και τρίτων κρατήσεων, θα γίνωνται συμφώνως προς τας διατάξεις «περί λογιστικού των Ν.Π.Δ.Δ.». 6.Εις παν χρηματικόν ένταλμα πληρωμής επισυνάπτονται, ευθύνη του εκδίδοντος αυτό, τα υπό των κειμένων διατάξεων δικαιολογητικά. Άρθρον 14. Ταμειακή διαχείρισις των Ταμείων Κ.Α.Τ.Ε.Ε. Η Ταμειακή διαχείρισις εκάστου Ταμείου Κ.Α.Τ.Ε.Ε. ενεργείται υπό της Τραπέζης της Ελλάδος κατά τας διατάξεις του από 20.1.1932 Π.Δ/τος «περί διαχειρίσεως νομικών προσώπων υπό της Τραπέζης της Ελλάδος», ως αύται εκάστοτε ισχύουν. Άρθρον 15. Έλεγχος επί των δαπανών των Ταμείων Κ.Α.Τ.Ε.Ε. Τα της ασκήσεως ελέγχου επί των δαπανών των Ταμείων Κ.Α.Τ.Ε.Ε. διέπονται υπό των διατάξεων των άρθρων 17 και 18 του Ν.Δ. 1265/1972 «περί ελεγχουσών δαπανών του Κράτους, των Οργανισμών Τοπικής Αυτοδιοικήσεως και των άλλων Ν.Π.Δ.Δ., ως και των λογαριασμών των δημοσίων υπολόγων και παρακολουθήσεως των εσόδων των». ΚΕΦΑΛΑΙΟΝ Γ΄. Προπληρωμαί. Άρθρον 16. Προϋποθέσεις προπληρωμών. Διαδικασία εκδόσεως  χρηματικών ενταλμάτων προπληρωμής. 1.Προς εκτέλεσιν δαπανών, δι’ ας ως εκ της φύσεως αυτών ή λόγω επειγούσης υπηρεσιακής ανάγκης καθίσταται αδύνατον να συντελεσθούν αι κατά τας κειμένας διατάξεις περί δικαιολογήσεως εξόδων διατυπώσεις, επιτρέπεται, όπως το απαιτούμενον ποσόν, προκαταβάλλεται υπό του Ταμείου Κ.Α.Τ.Ε.Ε. δια χρηματικών ενταλμάτων προπληρωμής. 2.Τα χρηματικά εντάλματα προπληρωμής εκδίδονται μετ’ ητιολογημένην απόφασιν του διατάκτου. Σελ. 516,5730 Τεύχος 674-Σελ. 110 Άρθρον 17. Περιορισμοί εκδόσεως ενταλμάτων προπληρωμής. Απόδοσις λογαριασμού. 1.Τα εντάλματα προπληρωμής εκδίδονται επ’ ονόματι τακτικών υπαλλήλων του Κ.Α.Τ.Ε.Ε. Επίσης επιτρέπεται η έκδοσις χρηματικών ενταλμάτων προπληρωμής επ’ ονόματι των Τραπεζών Ελλάδος και Αγροτικής. Εν τη περιπτώσει ταύτη ορίζεται ως δεύτερος υπόλογος τακτικός υπάλληλος. 2.Δεν επιτρέπεται η έκδοσις υπαλλήλων προπληρωμής επ’ ονόματι υπαλλήλων της υπηρεσίας οικονομικής διαχειρίσεως, πλην μόνον δι’ έξοδα μετακινήσεως αυτών. 3.Εντάλματα προπληρωμής επιτρέπεται να εκδίδωνται μέχρι της τελευταίας ημέρας του προτελευταίου μηνός εκάστου οικονομικού έτους. Κατ’ εξαίρεσιν προς αντιμετώπισιν κατεπειγουσών αναγκών, επιτρέπεται η έκδοσις ενταλμάτων προπληρωμής μέχρι τέλους του οικονομικού έτους. 4.Δι’ αποφάσεως του διατάκτου ορίζονται ο υπόλογος διαχειριστής του ποσού του εντάλματος και η προθεσμία αποδόσεως λογαριασμού, μη δυναμένη να ορισθή πέραν του ενός μηνός από της λήξεως του οικονομικού έτους, καθ’ ο εξεδόθη το χρηματικόν ένταλμα προπληρωμής και προκειμένου περί των ενταλμάτων, ων επιτρέπεται η έκδοσις μέχρι λήξεως του οικονομικού έτους, ουχί πέραν του τετραμήνου. Επί ενταλμάτων προπληρωμής αναφερομένων εις το αυτό έργον, προμήθειαν ή εργασίαν ων τα δικαιολογητικά δεν είναι δυνατόν να διαχωρισθούν κατ’ ένταλμα, επιτρέπεται όπως δι’ αποφάσεων του εν τω προηγουμένω εδαφίω οργάνου, παρατείνεται η προθεσμία αποδόσεως λογαριασμού μέχρι της λήξεως της τασσομένης προθεσμίας δια το τελευταίον χρηματικόν ένταλμα: Δια των αυτών αποφάσεων δύναται να επιτραπή η συναπόδοσις λογαριασμού δι’ άπαντα τα επ’ ονόματι του αυτού υπολόγου εκδιδόμενα δια το αυτό έργον, προμήθειαν ή εργασίαν χρηματικά εντάλματα. 5.Προκειμένου περί χρηματικών ενταλμάτων προπληρωμής εκδιδομένων επ’ ονόματι των εν τη παραγράφω 1 του παρόντος άρθρου Τραπεζών δια δαπάνας και προμηθείας εκ του εξωτερικού, ως και δι’ επιδοτήσεως, δύναται να ορίζηται προθεσμία αποδόσεως λογαριασμού μέχρι τέλους Ιουνίου του επομένου οικονομικού έτους, δυναμένη να παραταθή δι’ ητιολογημένης αποφάσεως του διοικούντος το Ταμείον Κ.Α.Τ.Ε.Ε. συλλογικού οργάνου ή του Προέδρου αυτού κατά περίπτωσιν. Εξαιρετικώς, επί προμηθειών εκ του εξωτερικού δι’ ας ο εν τη προσφορά του προμηθευτού οριζόμενος χρόνος παραδόσεως κείται πέραν του μηνός Ιουνίου του επομένου οικονομικού έτους, επιτρέπεται όπως η προθεσμία αποδόσεως λογαριασμού ορίζηται εις χρόνον μεταγενέστερον της παραδόσεως, πάντως ουχί πέραν του τριμήνου από ταύτης. Παράτασις της τελευταίας ταύτης προθεσμίας, επιτρέπεται δι’ ητιολογημένης αποφάσεως του διοικούντος το Ταμείον Κ.Α.Τ.Ε.Ε. συλλογικού οργάνου ή του Προέδρου αυτού κατά περίπτωσιν. 6.Αι εν τη παραγράφω 1 του παρόντος άρθρου Τράπεζαι ευθύνονται μόνον δια την ακριβή εκτέλεσιν των διδομένων αυταίς οδηγιών. Άρθρον 18. Υποχρεώσεις και ευθύναι  υπολόγων εξ ενταλμάτων προπληρωμής. Αι υποχρεώσεις και αι ευθύναι των υπολόγων εξ ενταλμάτων προπληρωμής, ο χρόνος και ο τρόπος αποδόσεως λογαριασμού, αι συνέπειαι εκ της μη αποδόσεως ή μη εμπροθέσμου αποδόσεως λογαριασμού, είναι αι αυταί με τας των υπολόγων εξ ενταλμάτων προπληρωμής του Δημοσίου. 485 32.Ε.κ.55 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) ΚΕΦΑΛΑΙΟΝ Δ΄. Πληρωμαί εξόδων. Άρθρον 19 Εξόφλησις τίτλων πληρωμής. 1.Χρηματικόν ένταλμα εξοφλείται μόνον εφ’ όσον φέρει τα κατά τον νόμον τυπικά στοιχεία. 2.Αι πάσης φύσεως πληρωμαί των Ταμείων Κ.ΑΤ.Ε.Ε. ενεργούνται δι’ επιταγών εκδιδομένων υπ’ αυτών, απαραιτήτως βάσει των υπό του άρθρου 13 του παρόντος προβλεπομένων τίτλων πληρωμής και επί του κατά το άρθρον 14 του παρόντος ασκούντος την ταμειακήν διαχείρισιν εκάστου Ταμείου Κ.Α.Τ.Ε.Ε. υποκαταστήματος της Τραπέζης της Ελλάδος. Αι επιταγαί εκδίδονται εις διαταγήν του δικαιούχου του χρηματικού εντάλματος. Κατ’ εξαίρεσιν επιτρέπεται η έκδοσις επιταγών εις διαταγήν Τραπέζης ή πιστωτικού Οργανισμού εις περιπτώσεις πληρωμής δικαιούχων διαμενόντων εκτός της έδρας του Ταμείου Κ.Α.Τ.Ε.Ε. Ωσαύτως επιτρέπεται η πληρωμή των πάσης φύσεως οφειλών των Ταμείων Κ.Α.Τ.Ε.Ε. και δι’ εντολής μεταφοράς, τη μεσολαβήσει της Τραπέζης της Ελλάδος εις πίστωσιν των τρεχουμένων λογαριασμών των δικαιούχων τηρουμένων, είτε παρά τη Τραπέζη Ελλάδος είτε παρά ετέρα Ελληνική Τραπέζη, συμμετεχούση εις το παρά τη Τραπέζη της Ελλάδος λειτουργούν συμψηφιστικόν γραφείον, κατά τα δι’ αποφάσεως του Υπουργού Οικονομικών οριζόμενα. Πληρωμαί δια δαπάνας ωραίας αντιμισθίας και πάσης ετέρας σταθεράς αποδοχής των υπαλλήλων του ταμείου Κ.Α.Τ.Ε.Ε. δύνανται να ενεργούνται δια μιας κατ’ είδος δαπάνης επιταγής, εις διαταγήν του Ταμείου, του Ταμείου των Κ.Α.Τ.Ε.Ε., προς καταβολήν των σχετικών ποσών εις τους δικαιούχους. Άρθρον 2. Οικονομικόν έτος. Το Οικονομικόν έτος άρχεται την 1ην Ιανουαρίου και λήγει την 31ην Δεκεμβρίου του ιδίου ημερολογιακού έτους. ΚΕΦΑΛΑΙΟΝ Α΄ Προϋπολογισμός. Άρθρον 20. Ανεξόφλητα εντάλματα. Χρηματικά εντάλματα πληρωμής παραμένοντα ανεξόφλητα, εν όλω ή εν μέρει, μέχρι λήξεως της υπό του άρθρου 8, του παρόντος, προβλεπομένης προθεσμίας, ακυρούνται καθ’ ο ποσόν παραμένουν ανεξόφλητα, αι δε υποχρεώσεις εις ας αναφέρονται μεταφέρονται ως έξοδα του επομένου οικονομικού έτους. Δι’ αποφάσεως του υπουργού οικονομικών καθορίζονται αι λεπτομέρειαι εφαρμογής της παρούσης παραγράφου. Άρθρον 21. Αντικατάστασις αποδεικτικών εισπράξεως  και τίτλων πληρωμής. Εν περιπτώσει απωλείας αποδεικτικών εισπράξεως, ή τίτλων πληρωμής, εκδίδονται αντίγραφα αυτών κατόπιν διαπιστώσεως, προκειμένου μεν περί αποδεικτικών εισπράξεως, της εισαγωγής υπέρ του ταμείου Κ.Α.Τ.Ε.Ε. του δι’ αυτών εισπραχθέντος ποσού, προκειμένου δε περί τίτλων πληρωμής, της μη εξοφλήσεώς των. τα περί ων το παρόν άρθρον αντίγραφα εκδίδονται τη προτάσει του Διοικούντος το Ταμείον Κ.Α.Τ.Ε.Ε. συλλογικού οργάνου μετ’ έγκρισιν ημών. Άρθρον 22. Ανυπόγραφα αποδεικτικά χρεώσεως ή πιστώσεως της διαχειρίσεως, μη δυνάμενα να συμπληρωθούν λόγω θανάτου του εκδόντος ή ετέρας αιτίας, υπογράφονται υπό των διαδεχθέντων αυτόν εν τη υπηρεσία, αφού προηγουμένως βεβαιωθή η εις την διαχείρησίν του εισαγωγή ή εξαγωγή μετρητών, αξιών, ενσήμων ή υλικών, δι’ α ταύτα εξεδόθησαν. ΚΕΦΑΛΑΙΟΝ Ε΄. Ταμειακή και Λογιστική Υπηρεσία. Άρθρον 23. Λογαριασμοί και Λογιστικόν σύστημα. 1.Οι λογαριασμοί των Ταμείων Κ.Α.Τ.Ε.Ε. διακρίνονται εις τους απεικονίζοντας την εκτέλεσιν του προϋπολογισμού τούτων και εις τους εκτός του προϋπολογισμού λογαριασμούς, απεικονίζοντας την λοιπήν διαχείρισιν. 2.Αι εν τοις βιβλίοις εγγραφαί ενεργούνται βάσει των οικείων τίτλων εισπράξεως και πληρωμής (προκειμένου περί ταμειακών εγγραφών) και των δελτίων συμψηφισμού (προκειμένου περί μη ταμειακών εν γένει εγγραφών). 3.Τα υπό της υπηρεσίας οικονομικής διαχειρίσεως τηρούμενα υποχρεωτικώς λογιστικά βιβλία είναι: α)Το βιβλίον απογραφών, απολογισμών και ισολογισμών, β) το ημερολόγιον, γ) το γενικόν καθολικόν, δ) το βιβλίον Ταμείου και ε) το βιβλίον επιταγών και εντολών μεταφοράς. 4.Τα εν τη προηγουμένη παραγράφω μνημονευόμενα βιβλία, πλην του γενικού καθολικού, αριθμούνται και θεωρούνται υπό του Προέδρου της Επιτροπής Διοικήσεως του Ταμείου Κ.Α.Τ.Ε.Ε. και του Προϊσταμένου της Υπηρεσίας Οικονομικής διαχειρίσεως. 5.Τα βιβλία αποδεικτικών εισπράξεως εν γένει, θεωρούμενα κατά τα εν τη προηγουμένη παραγράφω οριζόμενα, παραδίδονται εις τους διαχειριστάς υπό της Οικονομικής Υπηρεσίας του Κ.Α.Τ.Ε.Ε. επί αποδείξει. 6.Δι’ αποφάσεως του Προέδρου της Επιτροπής Διοικήσεως του Ταμείου Κ.Α.Τ.Ε.Ε. ορίζονται τα τηρούμενα βοηθητικά βιβλία και ο τρόπος θεωρήσεως αυτών. ΚΕΦΑΛΑΙΟΝ ΣΤ΄. Απολογισμός, Ισολογισμός και έλεγχος αυτών. Άρθρον 24. Κατάρτισις Απολογισμού και Ισολογισμού. 1.Τα Ταμεία Κ.Α.Τ.Ε.Ε. καταρτίζουν κατ’ έτος απολογισμόν εσόδων και εξόδων, περιλαμβανομένης εν αυτώ και της κινήσεως κεφαλαίων και ισολογισμόν περιουσιακής καταστάσεως της 31ης Δεκεμβρίου εκάστου έτους, τους οποίους υποβάλλουν μετά σχετικών αναλυτικών εκθέσεων προς έγκρισιν, μέχρι τέλους Ιουνίου, εις τα αρμόδια δια την έγκρισιν του προϋπολογισμού των όργανα. 2.Της καταρτίσεως του απολογισμού και ισολογισμού προηγείται η ενέργεια απογραφής των στοιχείων του ενεργητικού και παθητικού. 3.Ο απολογισμός των εσόδων και εξόδων εκάστου έτους απεικονίζει τα αποτελέσματα της εκτελέσεως του προϋπολογισμού του αντιστοιχου έτους, ειδικώτερον δε εμφανίζει κατά στήλας και κατά την εν τω προϋπολογισμώ τάξιν: α) τα αρχικώς προϋπολογισθέντα έσοδα και έξοδα, β) τας γενομένας μεταγενεστέρως συμπληρώσεις και τροποποιήσεις τούτων, γ) τα πραγματοποιούμενα έσοδα και έξοδα, δ) τα επί πλέον ή έλαττον πραγματοποιηθέντα έσοδα και έξοδα και ε) το πλεόνασμα ή έλλειμμα. Εν τέλει του απολογισμού παρατίθενται το ισοζύγιον χρηματικής διαχειρίσεως, όπερ εμφανίζει εις μεν την χρέωσιν το χρηματικόν υπόλοιπον της 31ης Δεκεμβρίου του προηγουμένου έτους και τας κατά την διάρκειαν του έτους πραγματοποιηθείσας εισπράξεις, εις δε την πίστωσιν τας κατά την διάρκειαν του αυτού έτους πραγματοποιηθείσας πληρωμάς και το χρηματικόν υπόλοιπον της 31ης Δεκεμβρίου του ιδίου έτους. 4.Ο ισολογισμός της περιουσιακής καταστάσεως εμφανίζει τα κατά την 31ην Δεκεμβρίου εκάστου έτους στοιχεία ενεργητικού και   παθητικού,   ως   ταύτα    προκύπτουν   εκ   του (Μετά την σελ. 516,5730) Σελ. 516,5731 Τεύχος 674-Σελ. 111 486 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.55 γενικού καθολικού. Εις τον ισολογισμόν εμφανίζεται η δι’ έκαστον στοιχείον ενεργητικού και παθητικού επελθούσα μεταβολή κατά την διάρκειαν του έτους εν συγκρίσει προς το προηγούμενον έτος. Άρθρον 25. Έλεγχος απολογισμού και ισολογισμού. Τα του ελέγχου του Απολογισμού και Ισολογισμού διέπονται υπό των διατάξεων του Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου, ως και των λογαριασμών των δημοσίων υπολόγων και παρακολουθήσεως των εσόδων των». ΚΕΦΑΛΑΙΟΝ Ζ΄. Υπόλογοι-Ευθύναι-Καταλογισμοί. Άρθρον 26. Έννοια και εποπτεία υπολόγων. 1.Υπόλογοι των Ταμείων Κ.Α.Τ.Ε.Ε. είναι πάντες οι έστω και άνευ νομίμου εξουσιοδοτήσεως διαχειριζόμενοι χρήματα, αξίας, ένσημα ή υλικόν ανήκοντα εις το Ταμείον Κ.Α.Τ.Ε.Ε. και πας άλλος εκ του νόμου θεωρούμενος, ως υπόλογος Ταμείου Κ.Α.Τ.Ε.Ε. 2.Οι υπόλογοι εν γένει των Ταμείων Κ.Α.Τ.Ε.Ε. διατελούν υπό την εποπτείαν και τον έλεγχον του διοικούντος το Ταμείον Κ.Α.Τ.Ε.Ε. συλλογικού οργάνου, του Υπουργού Εθνικής Παιδείας και Θρησκευμάτων, του Υπουργού των Οικονομικών, ως και του Ελεγκτικού Συνεδρίου. 3.Αι ειδικαί διατάξεις αι αφορώσαι εις την λογοδοσίαν ενώπιον του Ελεγκτικού Συνεδρίου υπολόγων έχουσιν εφαρμογήν και επί των Ταμείων Κ.Α.Τ.Ε.Ε. Άρθρον 27. Ασυμβίβαστα υπολόγων Ταμείων Κ.Α.Τ.Ε.Ε. Τα καθήκοντα του διαχειριστού χρημάτων, αξιών, ενσήμων ή υλικού του Ταμείου Κ.Α.Τ.Ε.Ε. είναι ασυμβίβαστα προς τα καθήκοντα του διατάκτου και του προϊσταμένου της οικονομικής διαχειρίσεως αυτού. Άρθρον 28. Έλεγχος ταμειακού υπολοίπου. Το χρηματικόν υπόλοιπον του Ταμείου εκάστου Ταμείου Κ.Α.Τ.Ε.Ε. παρά τη Τραπέζη της Ελλάδος εξακριβούται ανά δεκαήμερον υπό του Προϊσταμένου της Υπηρεσίας Οικονομικής Διαχειρίσεως και του Ταμείου συντασσομένης πράξεως και υπογραφομένης υπό των ανωτέρω. Άρθρον 29. Ελλείμματα εν γένει. 1.Πάσα έλλειψις εν τη διαχειρίσει του Ταμείου Κ.Α.Τ.Ε.Ε. χρημάτων, αξιών, ενσήμων ή υλικού, διαπιστουμένη κατά την νόμιμον διαδικασίαν, αναπληρούται υπό του υπολόγου εντός 24 ωρών, άλλως ούτος τίθεται εκτός διαχειρίσεως και καταλογίζεται με το ποσόν του ελλείμματος, το οποίον βεβαιούται αμελλητί ως έσοδον του Ταμείου Κ.Α.Τ.Ε.Ε. λαμβανομένων των απαραιτήτων μέτρων προς εξασφάλισιν της απαιτήσεως αυτού. Σελ. 516,5732 Τεύχος 674-Σελ. 112 Ως έλλειμμα χαρακτηρίζεται και πάσα πληρωμή μη αναγομένη εις την αρμοδιότητα του υπολόγου. 2.Ελλείψεις χαρτοσήμου, ενσήμων εν γένει και παντός αντικειμένου βάσει του οποίου εισπράττεται τέλος ή δικαίωμα, καταλογίζονται εις την τιμήν διαθέσεως την οριζομένην υπό των οικείων διατάξεων. 3.Πάσα έλλειψις υλικού καταλογίζεται εις χρήμα, βάσει της τρεχούσης κατά τον χρόνον του καταλογισμού τιμής αυτού. Η τιμή προσδιορίζεται υπό επιτροπής συνιστωμένης παρ’ ημών. Εις ην περίπτωσιν η αξία του ελλείποντος υλικού εκτιμάται παρά του διοικούντος το Ταμείον Κ.Α.Τ.Ε.Ε. συλλογικού οργάνου εις ποσόν κατώτερον των 20.000 δραχμών, η τιμή προσδιορίζεται παρά τούτου. 4.Απαγορεύεται η εις την διαχείρισιν του υπολόγου ανάμειξις χρημάτων ξένων προς ταύτην, δια παν δε εμφανιζόμενον εν τη διαχειρίσει χρηματικόν πλεόνασμα συνιστάται παρακαταθήκη μέχρις ου αποδειχθεί η αιτία αυτού. 5.Επί ανοικείων πληρωμών ενεργουμένων υπό των υπολόγων αύται καταλογίζονται εις ολόκληρον και εις βάρος των λαβόντων. Τα υπό των υπολόγων εις βάρος των οποίων κατελογίσθησαν αι ανοικείως γενόμεναι πληρωμαί καταβληθέντα εις το Ταμείον Κ.Α.Τ.Ε.Ε. ποσά βεβαιούνται τη αιτήσει των υπέρ αυτών και εισπράττονται εις βάρος των λαβόντων κατά τας κειμένας περί εισπράξεως των εσόδων του Ν.Π. διατάξεις. Άρθρον 3. 1.Εις τον προϋπολογισμόν περιλαμβάνονται τα προβλεπόμενα Έσοδα και Έξοδα, εν οις και τα αφορώντα εις την κίνησιν των κεφαλαίων, εμφανιζομένων υπό ιδίους Κωδικούς αριθμούς. Υπό ίδιον τμήμα Εσόδων και Εξόδων του προϋπολογισμού εγγράφονται τα εκ του προϋπολογισμού Δημοσίων Επενδύσεων προερχόμενα ποσά. 2.Τα Έσοδα και Έξοδα, του προϋπολογισμού των Ταμείων Κ.Α.Τ.Ε.Ε. ταξινομούνται κατ’ είδος, ομάδας και κατηγορίας, αναλόγως της αιτίας και της φύσεως αυτών, κατά τα ισχύοντα δια τους προϋπολογισμούς των Ν.Π.Δ.Δ. Σελ. 516,5726(γ) Τεύχος Η32-Σελ. 26 Η ταξινόμησις αύτη δέον: α)Να τείνη εις την ευχερή κατάρτισιν των Εθνικών λογαριασμών. β)Να επιτρέπη την σύγκρισιν των μεγεθών του προϋπολογισμού διαχρονικώς και  γ)Να απεικονίζη την κατά τομείς δραστηριότητα εκάστου Ταμείου Κ.Α.Τ.Ε.Ε. 3.Εις ειδικούς πίνακας προσαρτωμένους εις τον προϋπολογισμόν και δυναμένους να τροποποιούνται διαρκούσης της εκτελέσεως αυτού, δι’ αποφάσεως των αρμοδίων δια την έγκρισιν των προϋπολογισμών τούτων οργάνων αναγράφονται αι πιστώσεις, εις βάρος των οποίων επιτρέπεται η έκδοσις ενταλμάτων προπληρωμής και Επιτροπικών τοιούτων. 4.Εις ειδικόν πίνακα εμφανίζεται το προβλεπόμενον ταμειακόν υπόλοιπον του προηγουμένου Οικονομικού έτους, εις ο αναφέρεται ο υπό έγκρισιν προϋπολογισμός. Άρθρον 30. Απώλεια ή φθορά τίτλων απαιτήσεων. Αι διατάξεις του προηγουμένου άρθρου εφαρμόζονται αναλόγως και εις την περίπτωσιν απωλείας ή φθοράς τίτλων, απαιτήσεων του Ταμείου Κ.Α.Τ.Ε.Ε., εφ’ όσον συνεπεία ταύτης προσεγένετο ζημία εις τούτο. Άρθρον 31. Ασφάλεια χρημάτων κλπ. (Οι υπόλογοι είναι υπεύθυνοι δια την ασφάλειαν των εν τη διαχειρίσει των χρημάτων, ενσήμων, αξιών και υλικού εν γένει του Ταμείου Κ.Α.Τ.Ε.Ε. Ούτοι οφείλουν να τηρούν τους οικείους κανονισμούς ασφαλείας κατά την αποστολήν και παραλαβήν χρημάτων, ενσήμων, αξιών και υλικού, ευθυνόμενοι δια πάσαν εκ της μη τηρήσεως των κανονισμών τούτων ζημιών του Ταμείου Κ.Α.Τ.Ε.Ε. Άρθρον 32. Ευθύναι οργάνων του Ταμείου Κ.Α.Τ.Ε.Ε. Ασχέτως των εκ των κειμένων διατάξεων υποχρεώσεων, ευθυνών και καταλογισμών των διατακτών, των διαχειριστών, εν γένει, του προϊσταμένου οικονομικής διαχειρίσεως ή ετέρων υπαλλήλων, ούτοι ευθύνονται και υποχρεούνται εις ανόρθωσιν πάσης ζημίας προελθούσης εκ δόλου ή αμελείας αυτών περί την εκτέλεσιν των ανατιθεμένων καθηκόντων. Επί της ευθύνης ταύτης αποφαίνεται το Ελεγκτικόν Συνέδριον κατά τας οικείας αυτού διατάξεις. 487 32.Ε.κ.55 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) ΚΕΦΑΛΑΙΟΝ Η΄. Συμβάσεις δια λογαριασμόν Ταμείου Κ.Α.Τ.Ε.Ε. Άρθρον 33. Προϋποθέσεις συνάψεως συμβάσεων. Συμβάσεις, δια των οποίων δημιουργούνται υποχρεώσεις εις βάρος του Ταμείου Κ.Α.Τ.Ε.Ε. δεν δύνανται να συνομολογηθούν, εφ’ όσον δεν προβλέπονται υπό των διεπουσών τούτο γενικών ή ειδικών διατάξεων. Άρθρον 34. Τύπος συμβάσεων. Πάσα σύμβασις δια λογαριασμόν του Ταμείου Κ.Α.Τ.Ε.Ε. έχουσα αντικείμενον άνω των 10.000 δραχμών ή δημιουργούσα υποχρεώσεις διαρκείας, εφ’ όσον δεν ορίζεται άλλως, υποβάλλεται εις τον τύπον του ιδιωτικού εγγράφου. Η πρότασις καταρτίσεως συμβάσεως και η αποδοχή αυτής δύνανται να γίνουν και δι’ ιδιαιτέρων εγγράφων. Η εκ της μη τηρήσεως του τύπου του εγγράφου αποδοχής ακυρότης αίρεται εν περιπτώσει εκπληρώσεως της συμβάσεως. Άρθρον 35. Συνομολόγησις συμβάσεων. Νόμιμος εκπρόσωπος του Ταμείου Κ.Α.Τ.Ε.Ε. δια την συνομολόγησιν συμβάσεων είναι ο Πρόεδρος της Επιτροπής Διοικήσεως αυτού και εις περίπτωσιν απουσίας αυτού ο νόμιμος αναπληρωτής του. Άρθρον 36. Διαγωνισμός και εξαιρέσεις. 1.Πάσης συμβάσεως Ταμείου Κ.Α.Τ.Ε.Ε. συνεπαγομένης έσοδον ή δαπάνην του προϋπολογισμού αυτού, προηγείται η ενέργεια δημοσίου, πλειοδοτικού ή μειοδοτικού διαγωνισμού, ο οποίος διεξάγεται κατά την διαδικασίαν την προβλεπομένην υπό των οικείων δια τα Ν.Π.Δ.Δ. διατάξεων, αναλόγως εφαρμοζομένων. 2.Επιτρέπεται η απ’ ευθείας άνευ Δημοσίου διαγωνισμού κατάρτισις συμβάσεων συνεπαγομένων έσοδον, εφ’ όσον τούτο εκτιμάται υπό της διοικήσεως του Ταμείου Κ.Α.Τ.Ε.Ε. εις ποσόν μη υπερβαίνον τας 15.000 δρχ. 3.Ομοίως επιτρέπεται η απ’ ευθείας άνευ Δημοσίου διαγωνισμού κατάρτισις συμβάσεων, δια προμηθείας και εκτέλεσιν εργασιών οσάκις: α) Η ολική δαπάνη δεν υπερβαίνει τας 20.000 δραχ. Εάν η ολική δαπάνη υπερβαίνη τας 20.000 δραχ. ουχί όμως και τας 75.000 δραχμάς, αντί Δημοσίου διαγωνισμού ενεργείται πρόχειρος διαγωνισμός παρά τριμελούς Επιτροπής. β)Πρόκειται περί υποθέσεως αφορώσης εις απόρρητα του Κράτους. Ο χαρακτηρισμός ως κρατικού απορρήτου δίδεται δια προηγουμένης αποφάσεως του Πρωθυπουργού. γ)Πρόκειται περί προμηθείας αντικειμένων, δια τα οποία υπάρχει αποκλειστικότης διαθέσεως, λόγω αποκλειστικότητος εκμεταλλεύσεως ή εισαγωγής. δ)Πρόκειται περί εργασιών, η εκτέλεσις των οποίων απαιτεί ειδικάς ικανότητας κατεχομένας υπό ενός μόνον φυσικού ή νομικού προσώπου. ε)Πρόκειται περί εργασιών γιγνομένων δοκιμαστικώς. στ)Πρόκειται περί προμηθείας γεωργικών και κτηνοτροφικών προϊόντων, τα οποία αγοράζονται εις τον τόπον της παραγωγής των απ’ ευθείας από τους παραγωγούς αυτών ή περί προμηθείας ζώων αναπαραγωγής και σπόρων. ζ)Ο δημόσιος διαγωνισμός απέτυχεν ή εκρίθη ασύμφορον το αποτέλεσμα αυτού. Εις τας περιπτώσεις όμως ταύτας δεν επιτρέπεται οι όροι της απ’ ευθείας καταρτιζομένης συμβάσεως να απομακρυνθούν των όρων του προκηρυχθέντος διαγωνισμού εκτός εάν είναι ευνοϊκώτεροι δια το Ταμείον Κ.Α.Τ.Ε.Ε. η)Πρόκειται περί προβολής Ελληνικών προϊόντων ή πνευματικών έργων, διαφημίσεων εν γένει και καλλιτεχνικών και πνευματικών εκδηλώσεων. θ)Πρόκειται περί προφανώς κατεπειγουσών περιπτώσεων, επαρκώς ητιολογημένων. ΚΕΦΑΛΑΙΟΝ Θ΄. Λοιπά θέματα. Άρθρον 37. Παραγραφή και λοιπά θέματα. Αι παραγραφαί αξιώσεων και υποχρεώσεων, αι αναστολαί παραγραφών, αι διακοπαί παραγραφών, αι συνέπειαι παραγραφών αξιώσεων ή υποχρεώσεων, ο χρόνος ενάρξεως των παραγραφών, αι αναστολαί και διακοπαί των παραγραφών, ως και παν έτερον θέμα μη ρυθμιζόμενον δια του παρόντος, ρυθμίζεται υπό των οικείων δια τα Ν.Π.Δ.Δ. διατάξεων, αναλόγως εφαρμοζομένων. Άρθρον 4. Έγκρισις του προϋπολογισμού.] 1.Οι προϋπολογισμοί των Ταμείων Κ.Α.Τ.Ε.Ε. μετά των επ’ αυτών Εισηγητών Εκθέσεων, υποβάλλονται το βραδύτερον μέχρι της 10ης Δεκεμβρίου του προηγουμένου οικονομικού έτους εις ο αναφέρονται, προς έγκρισιν υπό των Υπουργών Εθνικής Παιδείας και Θρησκευμάτων και Οικονομικών. 2.Ουδεμία δαπάνη ταμείου Κ.Α.Τ.Ε.Ε. εγκρίνεται, ουδ’ ενεργείται, εφ’ όσον δεν έχει εγκριθή αρμοδίως ο προϋπολογισμός του οικείου Ταμείου Κ.Α.Τ.Ε.Ε., εις τον οποίον αναγράφεται η αντίστοιχος πίστωσις δι’ εκτέλεσιν αυτής. 3.Εφ’ όσον, άμα τη ενάρξει του οικονομικού έτους, δεν έχει εγκριθή ο προϋπολογισμός υπό των αρμοδίων Οργάνων, η εκτέλεσις αυτού, κατά το πρώτον εξάμηνον του έτους τούτου, ενεργείται μέχρι ποσοστού 50% των αντιστοίχων πιστώσεων του προϋπολογισμού του λήξαντος οικονομικού έτους. 4.Δι’ αποφάσεων των αρμοδίων, προς έγκρισιν του προϋπολογισμού των Ταμείων Κ.Α.Τ.Ε.Ε., οργάνων, μετά ητιολογημένην πρότασιν της Επιτροπής Διοικήσεως του Κ.Α.Τ.Ε.Ε., επιτρέπεται, όπως το κατά την προηγουμένην παράγραφον ποσοστόν αυξάνεται μέχρι του συνόλου των πιστώσεων του προϋπολογισμού του προηγουμένου οικονομικού έτους. Δι’ ομοίων αποφάσεων, επιτρέπεται η είσπραξις εσόδων και η πραγματοποίησις εξόδων, μη εγγεγραμμένων, εις τον προϋπολογισμόν του προηγουμένου οικονομικού έτους, κατά τα, δια των αποφάσεων τούτων ειδικώτερον οριζόμενα. 5.Εξαιρετικώς, προκειμένου περί δαπανών, των οποίων η πληρωμή είναι υποχρεωτική εκ διατάξεως νόμου ή δικαστικής αποφάσεως ή συμβάσεως συναφθείσης κατά τα προηγούμενα οικονομικά έτη, επιτρέπεται, επφυλασσομένης και της εφαρμογής των διατάξεων του δευτέρου εδαφίου της προηγουμένης παραγράφου, όπως αύται πραγματοποιούνται μέχρι του συνόλου των αντιστοίχων πιστώσεων του προϋπολογισμού του προηγουμένου οικονομικού έτους, δι’ αποφάσεως της Επιτροπής Διοικήσεως του Κ.Α.Τ.Ε.Ε. 483 32.Ε.κ.55 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) ΚΕΦΑΛΑΙΟΝ Β΄. Εκτέλεσις του προϋπολογισμού. Άρθρον 5. Έσοδα. 1.Έσοδα του προϋπολογισμού είναι τα κατά την διάρκειαν του οικονομικού έτους, εις ο αναφέρεται ούτος, βεβαιούμενα υπό κωδικούς αριθμούς του προϋπολογισμού ποσά, ασχέτως της χρονικής περιόδου εξ ης ταύτα προέρχονται, ως και τα μη εισπραχθέντα έσοδα των προηγουμένων οικονομικών ετών. 2.Η βεβαίωσις των εσόδων συντελείται από και δια της χρεώσεως του οφειλέτου εις το οικείον βιβλίον. 3.Τα βεβαιωθέντα έσοδα μέχρι της λήξεως του οικονομικού έτους και μη εισπραχθέντα μέχρι της κατά το άρθρον 8 προβλεπομένης προθεσμίας, διαγράφονται λογιστικώς εκ του οικονομικού έτους εις ο φέρονται βεβαιωθέντα και επαναβεβαιούνται, ως έσοδα του επομένου έτους, 4.Τα έσοδα εισπράττονται κατά την διαδικασίαν εισπράξεως των δημοσίων εσόδων. 5.Αι προσαυξήσεις λόγω μη εμπροθέσμου καταβολής οφειλών προς το Ταμείον Κ.Α.Τ.Ε.Ε., διέπονται υπό των, δια το Δημόσιον ισχυουσών, διατάξεων, αναλόγως εφαρμοζομένων. Άρθρον 6. Αποδεικτικά εισπράξεως. Αποδεικτικόν εισπράξεως αποτελεί το αποδεικτικόν της Τραπέζης μέσω της οποίας διενεργούνται αι εισπράξεις και πληρωμαί εκάστου Ταμείου Κ.Α.Τ.Ε.Ε. Αι εισπράξεις αύται του Ταμείου Κ.Α.Τ.Ε.Ε. καταχωρίζονται ως έσοδα αυτού, εν τοις βιβλίοις αυτού, βάσει των αναγγελιών της ενεργησάσης την είσπραξιν Τραπέζης. Άρθρον 7. Έξοδα. 1.Έξοδα του προϋπολογισμού είναι, επιφυλαττομένης της παραγράφου 1 του άρθρου 8 του παρόντος, αι, κατά την διάρκειαν του οικονομικού έτους, εις ο αναφέρεται ο προϋπολογισμός, πραγματοποιούμεναι πληρωμαί εις βάρος των πιστώσεων αυτού, ασχέτως του χρόνου καθ’ ον εδημιουργήθη η προς πληρωμήν υποχρέωσις. Ως χρόνος πραγματοποιήσεως της πληρωμής νοείται ο της εξοφλήσεως του οικείου τίτλου. 2.Ο νόμιμος και ο της υπερημερίας τόκος πάσης του Ταμείου Κ.Α.Τ.Ε.Ε. οφειλής, ορίζεται ως 6% ετησίως, πλην εάν άλλως ορίζηται δια συμβάσεως ή ειδικού νόμου, άρχεται δε από της επιδόσεως της αγωγής. Άρθρον 8. Παράτασις εκτελέσεως προϋπολογισμού. 1.Η εκτέλεσις του προϋπολογισμού παρατείνεται επί δύο μήνας δια την είσπραξιν των εσόδων του λήξαντος Οικονομικού έτους, ως και δια την πληρωμήν των εξόδων δι’ α αι σχετικαί υποχρεώσεις ανελήφθησαν μέχρι λήξεως αυτού. 2.Το ανωτέρω χρονικόν όριον παρατείνεται επί έν εισέτι δίμηνον δια την ενέργειαν συμψηφιστικών εγγραφών. Άρθρον 9. Ειδικότης πιστώσεων. 1.Αι εν τω προϋπολογισμώ πιστώσεις χρησιμοποιούνται αποκλειστικώς προς αντιμετώπισιν δαπανών, δι’ ας προεβλήφθησαν. 2.Εν ανεπαρκεία πιστώσεως του προϋπολογισμού επιτρέπεται δι’ αποφάσεως των αρμοδίων δια την έγκρισιν τούτου οργάνων, εκδιδομένης τη ητιολογημένη προτάσει του διοικούντος το Ταμείον Κ.Α.Τ.Ε.Ε. συλλογικού οργάνου, η αύξησις ταύτης επί ισοπόσω μειώσει ετέρας πιστώσεως.

[Source: greek_legal_code_raptarchis | Tokens: 27637]